ai4bharat/Pralekha huggingface dataset:
جل شکتی وزارت
کابینہ نے اٹل بھوجَل یوجنا کو منظوری دی
نئی دہلی؍24؍دسمبر ؍وزیراعظم جناب نریندرمودی کی سربراہی میں مرکزی کابینہ نے آج مرکز کی ایک اسکیم اٹل بھوجَل یوجنا کے نفاذ کو اپنی منظوری دے دی ہے۔ مرکزی سیکٹر کی اس اسکیم کےلئے کُل 6000کروڑروپے مختص کئے گئے ہیں، جو 5 سال کی مدت میں نافذ کی جائے گی۔
اس اسکیم کا مقصد 7 ریاستوں گجرات، ہریانہ، کرناٹک، مدھیہ پردیش، مہاراشٹر، راجستھان اور اترپردیش میں نشان زد ترجیحی علاقوں میں کمیونٹی شرکت کے ذریعے زمین کے اندرکےپانی کے بندوبست کو بہتر بنانا ہے۔ توقع ہے کہ اس اسکیم کے نفاذ سے ان ریاستوں میں 78ضلعوں کی تقریباً 8350گرام پنچایتوں کو فائدہ پہنچےگا۔ اٹل جَل پنچایت کی سربراہی میں زیر زمین پانی کے بندوبست کو فروغ دے گااور
اس اسکیم کے لئے جو 6000کروڑروپے مختص کئے گئے ہیں، اس میں سے50فیصد عالمی بینک کے قرضے کی شکل میں ملے گا اور جس کی ادائیگی مرکزی حکومت کی جانب سے کی جائے گی۔ باقی 50 فیصدریگولر بجٹ سپورٹ سےمرکزی امداد کے ذریعہ حاصل کیاجائےگا۔ عالمی بینک کا تمام قرض اورمرکزی امداد ریاستوں کوگرانٹس کے طورپرادا کی جائے گی۔
اٹل جل کے دو بڑےجز
- ریاستوں میں زیرزمین پانی کے ٹھوس بندوبست کے لئے ادارہ جاتی انتظامات کو مستحکم کرنے نیز نگرانی نیٹ ورکس ، صلاحیت سازی کوبہترکرنے، پانی کا استعمال کرنے والی انجمنوں کو مستحکم کرنے کے لئے ادارہ جاتی استحکام اورصلاحیت سازی جز۔
- بہترزیرزمین پانی کے بندوبست کے طورطریقوں میں حصولیابیوں کےلئے ریاستوں کوترغیبات کےلئے ترغیباتی جز۔مذکورہ بندوبست سے متعلق طورطریقوں میں ڈاٹاکوجمع کرنا۔ پانی کی سلامتی کے منصوبوں کی تیاری، جاری اسکیموں کے کنورجنس  کے ذریعہ بندوبست کے طور طریقوں کا نفاذ وغیرہ شامل ہیں۔
اٹل جل:
- اٹل جل کے نفاذ سےزیرزمین پانی کی نگرانی کے نیٹ ورکس کو بہتر بنانے کے لئے ادارے کو مستحکم کرے گااورمختلف سطحوں پر فریقوں کی صلاحیت سازی کو بہتر بنائے گا۔
- زیرزمین پانی کےٹھوس بندوبست کےلئےفنڈز کے ایماندارانہ اورمؤثراستعمال کو آسان بنانے کےلئے حکومت ہنداورریاستی سرکاروں کی مختلف نئی اسکیموں اور جاری اسکیموں کے کنورجنس  کےذریعہ پانی کے تحفظ کے منصوبوں کا نفاذ۔
- دستیاب زیرزمین پانی کے وسائل کا مؤثرنفاذ۔
اثرات:
- مقامی برادریوں کے سرگرم اشتراک سے پروجیکٹ علاقے میں جل جیون مشن کے لئے وسیلےکی پائیداری۔
- کسانوں کی آمدنی دوگنا کرنے کے مقصد میں مددگارثابت ہوگا۔
- زیرزمین پانی کے بندوبست میں شرکت کو فروغ دےگا۔
- بڑے پیمانے پر فصلوں کی بہتری کے لئے پانی کا استعمال ہوگا۔
- کمیونٹی سطح پر طورطریقوں میں تبدیلی اور زیرزمین پانی کے وسائل کے مساوی استعمال کو فروغ دے گا۔
پس منظر:
زیرزمین پانی ملک کے آبپاشی والےعلاقے کی 65فیصد ضروریات پوری کرتا ہےاوردیہی علاقوں میں 85فیصد پینے کے پانی کی سپلائی میں تعاون دیتا ہے۔ بڑٖھتی ہوئی آبادی ، صنعت کاری اور شہرکاری کی بڑھتی ہوئی مانگوں کی وجہ سے ملک میں زیرزمین پانی کےمحدودوسائل خطرے میں ہیں۔بہت سے علاقوں میں زیرزمین پانی کو پمپوں سے نکالنے کی وجہ سےزیرزمین پانی کی سطح تیزی سے نیچے ہو رہی ہے۔ ساتھ ہی ساتھ ملک کے کچھ حصوں زیرزمین پانی کی کوالٹی خراب ہو رہی ہے اور زیرزمین پانی کی دستیابی میں کمی کا مسئلہ پیداہو گیا ہے۔
جل شکتی کی وزارت کے تحت آبی وسائل، دریا کی ترقی ، گنگا کے احیا کے محکمے نے7 ریاستوں میں نشانزد گراؤنڈ واٹر اسٹریس بلاک میں مختلف طریقۂ کار اپنا کر اٹل بھوجل یوجنا کےذریعہ ملک میں زیرزمین پانی کے وسائل کو طویل مدت کے لئے ٹھوس بنانے کویقینی کرنے کے لئے ایک غیرمعمولی قدم اٹھایاہے۔ زیرزمین پانی کے بندوبست کےلئے ادارہ جاتی فریم ورک کو مستحکم کرنے کےاہم مقصدکےساتھ اٹل جل تیار کیاگیاہے۔
۔۔۔۔۔۔۔۔۔۔۔
م ن۔ ح ا ۔ ک ا۔
U-6004
(Visitor Counter : 39
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر محترمہ سمرتی ایرانی نے بچوں اور نو عمروں کی مجموعی نفسیاتی سماجی فلاح و بہبود کو یقینی بنانے کے لیے سمواد پروگرام کے دوسرے مرحلے کا آغاز کیا
خواتین اور بچوں کی ترقی کی مرکزی وزیر نے سمواد پروگرام کے ایک سال مکمل ہونے کا جشن منایا
مصیبت میں مبتلا بچوں کو مقابلہ کرنے کا طریقہ فراہم کرنے کے لیے پچھلے ایک سال میں سمواد پروگرام کے تحت تقریباً 1 لاکھ اسٹیک ہولڈروں کو تربیت دی گئی: محترمہ ایرانی
خواتین اور بچوں کی ترقی کی مرکزی وزیر محترمہ سمرتی زوبین ایرانی نے یوم آزادی کے موقع پر آج بنگلور میں سمواد پروگرام کے دوسرے مرحلے کا آغاز کیا۔ محترمہ ایرانی نے سمواد – کمزور حالات میں بچوں کے لیے تعاون، مدد اور ذہنی صحت کے اقدامات اور بحرانی پروگرام کے ایک سال کی کامیاب تکمیل کی تعریف کی۔ سمواد ایک قومی اقدام اور مربوط وسیلہ ہے جو بچوں کے تحفظ، ذہنی صحت اور نفسیاتی دیکھ بھال کے لیے کام کرتا ہے۔
تقریب سے خطاب کرتے ہوئے، خواتین اور بچوں کی ترقی کی مرکزی وزیر محترمہ سمرتی زوبین ایرانی نے بچوں کا تحفظ کرنے والے کارکنوں، ٹیلی معاونین، اساتذہ، قانونی پیشہ وروں سمیت تقریباً ایک لاکھ اسٹیک ہولڈروں کو تربیت فراہم کرکے مصیبت میں پھنسے بچوں کے لیے مقابلہ کرنے کا طریقہ فراہم کرنے کی سمواد کی کوششوں کی بھی تعریف کی۔ انھوں نے کہا، ”آزاد ہندوستان میں پہلی بار، سمواد پنچایتوں کے عہدیداروں کے ساتھ جڑے گا، جس سے کمزور بچوں میں نفسیاتی چیلنجوں سے نمٹنے کے لیے خاموش انقلاب برپا ہو گا۔“ بچوں کے تحفظ اور ذہنی صحت کو پنچایتی راج سسٹم کے ساتھ مربوط کرنے اور نچلی سطح پر خدمات کی فراہمی کو بہتر بنانے کے لیے سمواد ملک بھر کے خواہش مند اضلاع میں کام شروع کرنے کے لیے تیار ہے۔
خواتین اور بچوں کی ترقی کی وزارت کے سکریٹری، ڈاکٹر اندیور پانڈے نے اپنے افتتاحی خطاب کے دوران، پالیسی کی سطح پر بچوں کے تحفظ اور ذہنی صحت کے انضمام کی اہمیت پر روشنی ڈالی۔ مشکل حالات میں بچوں کی ذہنی صحت اور نفسیاتی دیکھ بھال کے حوالے سے سمواد کے نئے اقدام میں بچپن کی مشکلات پر ایک خصوصی تربیتی کورس، قانون کی خلاف ورزی میں بچوں کے لیے مداخلت، تعلیم اور ذہنی صحت کی معاونت، گود لینے اور پرورش کے تعلق سے خصوصی ضرورت والے بچوں کی حفاظت اور دیکھ بھال اور پنچایتی نظام میں بچوں کا تحفظ اور ذہنی صحت کا انضمام شامل ہے۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 99.12کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران 14,623نئے مریض سامنے آئے ہیں۔
شفایابیوں کی شرح سردست 98.15 فیصد ہے - جو مارچ 2020 سے اب تک کی سب سے زیادہ ہے۔
گزشتہ 24 گھنٹوں کے دوران 19,446 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,34,78,247ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.52 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 1,78,098 ہے، جو گزشتہ229 دنوں میں سب سے کم ہے۔
متاثر پائے جانے والے مریضوں کی ہفتے وار شرح فیصد ہے، جو گزشتہ 117 دنوں میں 3 فیصد سے بھی کم ہے۔
متاثرہ معاملات کی یومیہ شرح  فیصد درج ہورہی ہے ، جو۔ پچھلے 51 دنوں میں 3 فیصد سے بھی کم ہے۔
اب تک کل 59.44کروڑ ٹیسٹ کئے جاچکے ہیں۔
وزیراعظم کا دفتر
وزیر اعظم نے عزت مآب شیخ نواف الاحمد الجابر الصباح کو مبارکباد دی ہے
نئی دہلی،09 اکتوبر، وزیر اعظم جناب نریندر مودی نے عزت مآب شیخ نواف الاحمد الجابر الصباح کو کویت کے امیر کا عہدہ سنبھالنے پر مبارکباد دی ہے۔ وزیر اعظم نے عزت مآب شیخ مشعل الاحمد الجابر الصباح کو بھی ولی عہد کا چارج سنبھالنے پر مبارکباد دی ہے۔
وزیر اعظم نے کہا ہے ‘‘کویت کے امیر کا عہدہ سنبھالنے پر عزت مآب شیخ نواف الاحمد الجابر الصباح کو مبارکباد اور بہتری خواہشات۔ میں عزت مآب شیخ مشعل الاحمد الجابر الصباح کو بھی ولی عہد کا چارج سنبھالنے پر مبارکباد دیتاہوں۔
مجھے یقین ہے کہ کویت ان دونوں حضرات کی قیادت میں ایک اہم عالمی رول ادا کرنے کا سلسلہ جاری رکھے گا اور بھارت- کویت تاریخی دوستی مزید مضبوط ہوگی’’۔
کابینہ
کابینہ نے مرکزی فہرست میں دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 304کے تحت تشکیل شدہ کمیشن کی مدت کار میں توسیع کو منظوری دی
نئی دہلی،14؍جولائی2021:
عزت مآب وزیر اعظم جناب نریندر مودی کی صدارت میں مرکزی کابینہ نے آج دیگر پسماندہ طبقات کے اندر ذیلی زمرہ بندی کے معاملے کی جانچ کے لئے آئین کی دفعہ 304 کے تحت تشکیل شدہ کمیشن کی مدت کار میں 11ویں توسیع کو منظوری دے دی ہے۔ کمیشن کی مدت کار جو 31 جولائی 2021ء کو ختم ہورہی تھی، اس میں چھ ماہ کا اضافہ کرکے کمیشن کی مدت کار میں 31جنوری 2022ء تک توسیع کردی گئی ہے۔
فائدے:
مدت کار میں مجوزہ توسیع اور اس ضمن میں شرائط میں اضافہ ’’کمیشن‘‘کو مختلف اسٹیک ہولڈرز کے ساتھ صلاح و مشورہ کے بعد اوبی سی کے اندر ذیلی زمرہ بندی کے معاملے پر ایک تفصیلی رپورٹ پیش کرنے کی اہل بنائے گی۔
عمل آوری شیڈیول:
کمیشن کی مدت کار کو 31 جولائی 2021ء سے 31 جنوری 2022ء تک توسیع کے فیصلے کو صدر جمہوریہ کی منظوری سے نوٹیفائی کیا جائے گا۔
وزارت خزانہ
انکم ٹیکس محکمہ نے کرناٹک میں تلاشی کی کارروائیاں انجام دیں
انکم ٹیکس محکمہ نے 20.10.2022 اور 02.11.2022 کو تلاش ان مخصوص افراد کے خلاف تلاشی اور ضبطی کی کارروائیاں شروع کیں جنہوں نے مختلف ریئل اسٹیٹ ڈویلپرز کے ساتھ جوائنٹ ڈیولپمنٹ ایگریمنٹس  پر عمل درآمد کیا تھا۔ تلاشی کی اس کارروائی میں بنگلورو، ممبئی اور گوا میں پھیلے 50 سے زیادہ ٹھکانوں کا احاطہ کیا گیا۔
تلاشی کی کارروائیوں کے دوران، دستاویزات اور ڈیجیٹل ڈیٹا کی شکل میں بڑی تعداد میں قابل اعتراض دستاویزات اور شواہد ضبط کیے گئے۔ فروخت کے معاہدوں، ترقیاتی معاہدوں اور قبضے کے سرٹیفکیٹس  سے متعلق شواہد بھی ضبط کیے گئے ہیں۔ ان شواہد سے یہ بات سامنے آئی ہےکہ اراضی کے مالکان نے حکام کی جانب سے او سی جاری کرنے کے بعد بھی جے ڈی اے کے ذریعے ترقی کے لیے دی گئی زمین کی منتقلی پر پونجی کا منافع حاصل ہونے والی آمدنی کا انکشاف نہیں کیا۔
یہ بات بھی سامنے آئی ہےکہ بہت سے واقعات میں، زمین کے مالکان نے حصول کی لاگت اور دیگر مختلف اخراجات کو مصنوعی طور پر بڑھا کر، اور منتقلی کی زمین پر پوری قیمت کا انکشاف نہ کر کے کئی برسوں کے لیے پونجی سے حاصل ہونے والے منافع کو خردبرد کردیا۔ یہ بھی پتہ چلا کہ زمین کے کچھ مالکان نے کئی برسوں سے اپنے آئی ٹی آر  بھی داخل نہیں کیا تھا، جہاں سے ان کو پونجی آمدنی حاصل ہوئی تھی۔ اس معاملے میں وہ جب سامنے آئے تو متعلقہ فریقوں نے اپنی غلطیوں کا اعتراف کیا اور اپنے متعلقہ معاملات میں پائے جانے والے کیپیٹل گین  سے ہونے والی آمدنی کو ظاہر کرنے اور اس پر بقایہ ٹیکس ادا کرنے پر اتفاق کیا۔
اب تک، تلاشی کی کارروائیوں کے نتیجے میں 1300 کروڑ رواپئے سے زیادہ بے حساب آمدنی کا پتہ چلا ہے۔ مزید یہ کہ 24 کروڑ روپئے سے زیادہ سونے کے زیورات اور نقدی کی شکل میں اثاثوں کا پتہ چلا ہے۔
مزید تحقیقات جاری ہے۔
وزیراعظم کا دفتر
وزیر اعظم نے بیڈمنٹن ٹیم کو تھامس کپ جیتنے پر مبارکباد دی
نئی دہلی، 15/مئی 2022 ۔ وزیر اعظم نریندر مودی نے تھامس کپ جیتنے پر بھارتی بیڈمنٹن ٹیم کو مبارک باد دی ہے۔
ایک ٹوئیٹ میں وزیر اعظم نے کہا ہے :
’’بھارتی بیڈمنٹن ٹیم نے تاریخ رقم کر دی! بھارت کے تھامس کپ جیتنے پر پوری قوم پرجوش ہے! ہماری سلیقہ مند ٹیم کو مبارک باد اور ان کی مستقبل کی کوششوں کے لیے نیک خواہشات۔ یہ جیت بہت سے ابھرتے ہوئے کھلاڑیوں کی حوصلہ افزائی کرے گی۔‘‘
صحت اور خاندانی بہبود کی وزارت
ڈاکٹرہرش وردھن نے نیشنل انسٹی ٹیوٹ آف ہیلتھ اینڈ فیملی ویلفیئرکے 43ویں سالانہ دن کی صدارت کی
ہندوستان میں عوامی صحت کے چیلنجوں پرقابوپانے کے لئے ہمارے اداروں کے درمیان باہمی تال میل اوراشتراک وتعاون کی ضرورت ہے : ڈاکٹرہرش وردھن
نئی دہلی،9مارچ :نیشنل انسٹی ٹیوٹ آف ہیلتھ اینڈ فیملی ویلفیئر  کے 43ویں سالانہ دن کی آج یہاں صدارت کرتے ہوئے ڈاکٹرہرش وردھن نے کہاکہ ‘‘یہ ہماری سرگرم کمیونٹی نگرانی کی طاقت ہے ،جس کے نتیجے میں ہم آج ہندوستان میں کووڈ۔19کے معاملات کا موثرطورپرپتہ لگانے کے قابل ہوئے ہیں ’’۔
احتیاطی تدابیراورمثبت صحت پرتوجہ مرکوز کرکے عوامی صحت کے چیلنجوں پرقابوپانے کے لئے آیوشمان بھارت ۔ صحت اورمعالجہ مراکز کے رول پر زوردیتے ہوئے ڈاکٹرہرش وردھن نے کہاکہ ‘‘آیوشمان بھارت ۔ صحت ومعالجہ مراکز کے ذریعہ عوامی صحت نظام کو مستحکم کیاجارہا ہے۔اس کے تحت بلڈ پریشر، ذیابیطس ، تین اقسام کے کینسراور جذام کی جانچ کی جاتی ہے ۔ متعدی اور غیرمتعدی امراض کے دوہرے بوجھ کے سبب ہمیں احتیاطی صحت تدابیرپرمزید توجہ مرکوز کرنے کی ضرورت ہے ۔ اس عمل کو قومی صحت پالیسی 2017میں بھی ترجیح دی گئی ہے ’’۔
ملک کے مختلف اداروں کے درمیان باہمی تال میل اوراشتراک تعاون کی اہمیت کو اجاگرکرتے ہوئے وزیرموصوف نے کہاکہ ‘‘اداروں کے درمیان باہمی تال میل کی کافی ضرورت ہے،تاکہ اداروں بالخصوص عوامی صحت کے اداروں کو دوبارہ کام کرنے سے روکاجاسکے ۔ ہمارے اداروں کے پاس کافی صلاحیت ہے تاہم کچھ ہی ادارے اپنی مکمل صلاحیت کا استعمال کرتے ہیں ۔ہرفرد کے لئے یہ صحیح وقت ہے کہ وہ مائکرڈائگنوسس میں اپنی کوششوں کا مکمل طورپراستعمال کرے ۔اس طرح سے ایم ایم آر، آئی ایم آر، یو 5ایم آر، کمی لانے کے لئے حتمی کوشش ہوسکے گی ۔ اس مقصد کو حاصل کرنے کے لئے ہمیں بہترین حکمت عملی وضع کرنے کی ضرورت کے ساتھ ساتھ اپنی پالیسیوں کے بارے میں دوبارہ غورورفکرکرنے کی بھی ضرورت ہے ۔ ایک نئے طریقہ کاراپنائے جانے کی ضرورت ہے ۔تحقیقی وتربیتی اداروں اور سرکاری صحت اداروں کو ایک قائدانہ رول اداکرنا ہوگا۔ اس کے حصول کے لئے نئے جوش وجذبے کے ساتھ کام کرنے اور متحرک توانائی کی ضرورت ہے ’’۔
ڈاکٹرہرش وردھن نے اس تقریب کے دوران اکیڈمک ایوارڈز عطاکئے ۔ انھوں نے سال کے بہترین ملازموں کو اعزازات بھی دیئے ۔ نیشنل انسٹی ٹیوٹ آف ہیلتھ اینڈ فیملی ویلفیئر  دہلی میں واقع ایک قومی ادارہ ہے جس کا قیام 1977میں عمل میں آیاتھا۔ این آئی ایچ ایف ڈبلیو صحت سے متعلق پیشہ ورافراد ، سرکردہ صحت ورکروں مثلاآشااوراے این ایم اور دیگرمرکزی وریاستی افسروں اور حفظان صحت عملے کی تربیت کے ذریعہ صلاحیت سازی کے لئے صحت وخاندانی بہبود کی وزارت کے تحت کام کرنے والا ایک سرکردہ ادارہ ہے ۔ این آئی ایچ ایف ڈبلیو کے 43ویں سالانہ دن کے موقع پر منعقدہ اس تقریب کے دوران صحت اورخاندانی بہبود کی وزارت کے اے ایس اینڈ ایف اے ڈاکٹرڈی ایس گنگوار، این آئی ایچ ایف ڈبلیو کے ڈائرکٹرڈاکٹرہرشد ٹھاکر، این آئی ایچ ایف ڈبلیو کے ڈین پروفیسر وی کے تیواری کے علاوہ صحت اورخاندانی بہبود کی وزارت اور این آئی ایچ ایف ڈبلیو کے افسران بھی موجود تھے ۔
ارضیاتی سائنس کی وزارت
جنوب مغربی مانسون نےکرناٹک کے جنوبی اندرونی علاقوں ، رائل سیما کے کچھ علاقوں ، تمل ناڈو کے زیادہ تر علاقوں اور پوری جنوب مغربی خلیج بنگال میں اور زیادہ پیش قدمی کی
جنوب مغربی مانسون کے اور زیادہ آگے بڑھنے کے امکانات ہیں
نئی دہلی، 07جون 2020 / قومی محکمہ موسمیات کی پیشگوئی کا مرکز / علاقائی موسمیاتی مرکز ، ہندوستانی محکمہ موسمیات نئی دہلی کے مطابق:
- جنوب مغربی مانسون کرناٹک کے جنوبی حصے ، رائل سیما کے کچھ حصوں ، تمل ناڈو کے بیشتر حصوں، پورے جنوبی مغربی خلیج بنگال، مغربی وسطی خلیج بنگال کے کچھ حصوں، پورا مشرقی وسطی بنگال کی خلیج اور خلیج بنگال کے شمال مغرب کے کچھ حصوں اور شمال مشرقی بنگال کی خلیج کے مزید حصوں کی طرف بڑھ گیا ہے۔
- شمالی مانسون رینج  اب کرواڑ ، شموگا ، تمکورو ، چتور اور چنئی سے گزر رہی ہے۔
- امکانات یہ ہے کہ اگلے 23 دن کے دوران جنوب مغربی مانسون کی مزید پیش رفت کے لیے حالات سازگار ہو رہے ہیں، جو وسطی بحیرہ عرب ، گوا ، کونکن کے کچھ حصوں ، کرناٹک کے کچھ مزید حصوں ، رائل سیما ، تامل ناڈو کے بقیہ حصوں، ساحلی آندھرا پردیش کے کچھ حصوں کو متاثر کرے گا۔ یہ وسطی اور شمالی بنگال میں خلیج بنگال کے دیگر حصوں اور شمال مشرق کے کچھ حصوں تک پھیلا رہے گا۔
- جس کے نتیجے میں امکانات یہ ہیں کہ امکان ہے کہ یہ اگلے دو دن میں جنوب مغربی مانسون مہاراشٹر کے کچھ مزید علاقوں ، کرناٹک کے کچھ مزید علاقوں، تلنگانہ کے کچھ علاقوں، ساحلی آندھرا پردیش کے کچھ مزید علاقوں، خلیج بنگال اور شمال مشرقی ریاستوں ، سکم کے بقیہ علاقوں، اڈیشہ اور گنگائی مغربی بنگال کے کچھ علاقوں میں پہنچ جائے ۔
- مغربی سمت سے ہونے والی موسم کی تبدیلی کی وجہ سے اور شمال مغربی راجستھان ، اس سے متصل علاقوں ، شمالی پنجاب، بہار اور اس سے متصل مشرقی اتر پردیش ، شمال مشرقی اتر پردیش اور اس سے متصل علاقوں پر نیز وسطی گجرات پر طوفانی ہوائیں چلیں۔ مشرق وسطی خلیج بنگال اور اس کے آس پاس کے شمالی انڈمان سمندر پر طوفانی ہوائیں چل رہی ہے جو بیچ کے علاقوں تک پہنچ گئی ہے۔
- کیرالہ کے ساحل سے کچھ دور جنوب مشرقی بحیرۂ عرب پر طوفانی ہوائیں چل رہی ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔07
U – 3114
(Visitor Counter : 112
کیمیکلز اور فرٹیلائزر کی وزارت
جناب منڈاویا نے 5کیمیاوی کھادوں کے پلانٹوں کے احیاء کی پیش رفت کا جائزہ لیا
راما گنڈم پلانٹ کے بارے میں توقع کی جاتی ہے کہ یہ ستمبر 2020 تک پروڈکشن شروع کردے گا، جبکہ کووڈ-19 کے باوجود گورکھپور، برونی اور سندری مئی 2021ء تک کام کرنا شروع کردیں گے
جناب منڈاویا نے متعلقہ حکام کو ہدایت دی ہے کہ وہ مذکورہ پانچوں پلانٹوں کے کام پایہ تکمیل تک پہنچانے کے لئے تمام تر ممکنہ اقدامات عمل میں لائیں
نئی دہلی ،12جون2020: کیمیاوی اشیاء اور کیمیاوی کھادوں کے وزیر جناب منسکھ منڈاویا نے ویڈیو کانفرنس کے توسط سے کیمیاوی کھادوں کے محکمے کے افسران کے ساتھ پانچ کیمیاوی کھادوں کے پلانٹوں کے احیاء کی پیش رفت پر نظر ثانی کرنے کی غرض سے ایک جائزہ میٹنگ کا اہتمام کیا۔
ان پانچ کیمیاوی کھادوں کے پلانٹوں میں ہندوستان اُرورک رسائن لمٹیڈگورکھپور، برونی اور سندری ، راماگنڈم فرٹیلائزرس اینڈ کیمیکلز لمٹیڈاور تلچر فرٹیلائزرس لمٹیڈکے نام شامل ہیں۔آر ایف سی ایل، ایچ یو آر ایل اور ٹی ایف ایل کے سینئر افسران ان پانچ کیمیاوی کھادوں کے پلانٹوں کے احیاء کے کام کی نگرانی کررہے ہیں اور ان تمام افسران نے اس میٹنگ میں شرکت کی۔
مذکورہ کیمیاوی کھادوں کے پلانٹوں کی طبیعاتی اور مالی پیش رفت پر نظر ثانی کرتے ہوئے جناب منڈاویا نے متعلقہ حکام کو ہدایت دی کہ وہ ان پروجیکٹوں کو جلد از جلد پایہ تکمیل تک پہنچانے کے لئے تمام تر ممکنہ اقدامات عمل میں لائیں۔
جناب منڈاویا کو بتایا گیا کہ راما گنڈم فرٹیلائزرس اینڈ کیمیکلز نے پہلے ہی 99.53فیصد طبیعاتی پیش رفت حاصل کرلی ہے اور کووڈ-19 کی وجہ سے عملی کاموں کے چھوٹے سے عنصر کی تکمیل میں کچھ تاخیر ضرور واقع ہوئی ہے۔توقع کی جاتی ہے کہ یہاں پر یوریا پیداوار کا کام ستمبر 2020ء کے آخر تک شروع ہوجائے گا۔
اسی طریقہ سے وزیر موصوف کو بتایا گیا ہے کہ گورکھپور، سندری، برونی کے کیمیاوی کھادوں کے پلانٹوں نے بالترتیب 77فیصد، 70 فیصد، 69 فیصد طبیعاتی پیش رفت حاصل کرلی ہے۔توقع کی جاتی ہے کہ گورکھپور، برونی اور سندری پلانٹ مئی 2021ء تک مکمل ہوجائیں گے۔
وزیر موصوف کو یہ بھی بتایا گیا کہ فی الحال ماہ قبل پروجیکٹ سرگرمیاں اُڈیشہ میں تلچر فرٹیلائزر پلانٹوں میں زور و شور سے جاری ہیں۔وزیر موصوف کو بتایا گیا کہ کووڈ-19کے نتیجے میں درپیش چنوتیوں کے باوجود اور رونما ہوئی کچھ تاخیر کے باوجود ان پروجیکٹوں پر پوری مضبوطی کے ساتھ تیزی کے ساتھ کام جاری ہے۔
حکومت ہند نے بھارت کو یوریا کے شعبے میں خود کفیل بنانے کی غرض سے تازہ سرمایہ کا راستہ ہموار کرنے کے لئے نئی سرمایہ کاری پالیسی2012 کا اعلان کیاتھا۔ این آئی پی 2012کے تحت حکومت ہند مذکورہ پانچوں بند پڑے کیمیاوی کھادوں کی پلانٹوں کو جو فرٹیلائزر کارپوریشن آف انڈیا لمٹیڈاور ہندوستان فرٹیلائزر کارپوریشن لمٹیڈ کی اکائیاں ہیں، احیاء کے لئے کوشاں ہیں۔مذکورہ پانچ سرکاری دائرہ کار کی اکائیوں کے نام اس طرح ہیں:
راما گنڈم فرٹیلائزر اینڈ کیمیکلز لمٹیڈ
تلچر فرٹیلائزر لمٹیڈ
ہندوستان اُرورک رسائن لمٹیڈ
سٹرک ٹرانسپورٹ اور شاہراہوں کی وزارت
جناب نتن گڈکری نے دنیا کی جدید ترین تکنالوجی – تیارشدہ گرین ہائیڈروجن فیول سیل الیکٹرک وہیکل  ٹویوٹا میرائی کا آغاز کیا، جو کہ بھارت میں اپنی نوعیت کا اولین پروجیکٹ ہے، جس کا مقصد ملک میں گرین ہائیڈروجن پر مبنی ایکونظام تیار کرنا ہے
نئی دہلی، 16 مارچ 2022:
سڑک نقل و حمل اور شاہراہوں کے مرکزی وزیر جناب نتن گڈکری نے آج نئی دہلی میں، مرکزی وزیر جناب ہردیپ پوری، مرکزی وزیر جناب آر کے سنگھ، مرکزی وزیر جناب مہیندر ناتھ پانڈے، ٹویوٹا کرلوکسر موٹر لمیٹڈ کے منیجنگ ڈائرکٹر جناب مساکازو یوشی مورا، ٹی کے ایم لمیٹڈ کے وی سی جناب وکرم کرلوسکر اور افسران کے ساتھ دنیا کی جدید ترین تکنالوجی- تیارشدہ گرین ہائیڈروجن فیول سیل الیکٹرک وہیکل  کا آغاز کیا۔
ٹویوٹا کرلوسکر موٹر پرائیویٹ لمیٹڈ اور آٹو موٹیو ٹکنالوجی کا بین الاقوامی مرکز  دنیا کے جدید ترین فیول سیل الیکٹرک وہیکل  کا مطالعہ کرنے اور اس کا جائزہ لینے کے لیے ایک پائلٹ پروجیکٹ شروع کر رہے ہیں ، جو ہائیڈروجن سے، بھارت کی سڑکوں پر آب و ہوا کے حساب چلتی ہے۔ بھارت میں یہ اپنی نوعیت کا اولین پروجیکٹ ہے جس کا مقصد گرین ہائیڈروجن اور ایف سی ای وی تکنالوجی کی منفرد افادیت کے بارے میں بیداری پیدا کرتے ہوئے ملک میں گرین ہائیڈروجن پر مبنی ایکو نظام قائم کرنا ہے۔
یہ ایک اہم پہل قدمی ہے جو حجری ایندھنوں پر انحصار میں تخفیف کرکے صاف ستھری توانائی اور ماحولیاتی تحفظ کو فروغ دے گی اور اس طرح بھارت کو 2047 تک توانائی کے معاملے میں خود کفیل بنادے گی۔
ہائیڈروجن سے چلنے والی فیول سیل الیکٹر ک وہیکل  صفر اخراج والی بہترین موٹر گاڑی ہے۔ یہ کلی طور پر ماحولیات دوست موٹر گاڑی ہے جس کے عقبی پمپ سے پانی کے علاوہ کسی دیگر چیز کا اخراج نہیں ہوتا۔
گرین ہائیڈروجن کو قابل احیاء توانائی اور وافر مقدار میں دستیاب حیاتیاتی باقیات سے تیار کیا جا سکتا ہے۔ سبز ہائیڈروجن کے مضمرات کو بروئے کار لانے کے لیے تکنالوجی کا تعارف اور اس کی اختیار کاری بھارت کے لیے صاف ستھری اور قابل استطاعت توانائی کے مستقبل کو محفوظ بنانے میں ایک اہم کردار اداکرے گی۔
صحت اور خاندانی بہبود کی وزارت
کووڈ -19 ٹیکہ کاری کی تازہ ترین صورت حال
ریاستوں /مرکز کے زیرانتظام علاقوں کو 43.79کروڑسے زیادہ ویکسین کی خوراکیں مہیاکرائی گئیں
ریاستوں /مرکز کے زیرانتظام علاقوں اورپرائیویٹ اسپتالوں کے پاس 3.20کروڑسے زیادہ خوراکیں اس وقت بھی لوگوں کو دیئے جانے کے لئے دستیاب ہیں
نئی دہلی،22؍جولائی:مرکزی حکومت ملک بھرمیں کووڈ -19کی ٹیکہ کاری مہم کی رفتارمیں تیزی لانے اوراس کے دائرہ کارکو وسعت دینے کے لئے عہدبستہ ہے ۔ کووڈ-19کی ٹیکہ کاری میں تمام لوگوں کو شامل کرنے کا نیامرحلہ 21جون ، 2021کوشروع کیاگیاتھا۔ ریاستوں اورمرکز کے زیرانتظام علاقوں کو زیادہ مقدارمیں ویکسین کی فراہمی اور قبل ازوقت فراہمی کے اقدامات کے ذریعہ ٹیکہ کاری کی مہم کو فروغ دیاگیاہے تاکہ یہ ریاستیں اورمرکزکے زیرانتظام علاقے بہترمنصوبہ بندی کرسکیں اورویکسین کی سپلائی کے سلسلے کو متوازن بناسکیں ۔
ملک گیر ٹیکہ کاری مہم کے حصے کے طورپر، ہندوستانی حکومت کووڈویکسین بلاقیمت فراہم کرکے ریاستوں /مرکزکے زیرانتظام علاقوں کی مدد کرتی رہی ہے ۔ کووڈ 19ٹیکہ کاری مہم میں تمام لوگوں کو شامل کرنے کے نئے مرحلے میں ، ملک میں ویکسین تیارکرنے والی کمپنیوں کے ذریعہ تیارکی گئی ویکسین کا 75فیصد مرکزی حکومت خریدے گی اور اسے ریاستوں اورمرکز کے زیرانتظام علاقوں کو بلاقیمت فراہم کرائے گی ۔
|
|
ویکسین کی خوراکیں
|
|

|
|
فراہم کی گئیں
|
|
43,79,78,900
|
|
سپلائی کے مرحلے میں ہے
|
|
7,00,000
|
|
کھپت
|
|
40,59,77,410
|
|
بقیہ دستیاب خوراکیں
|
|
3,20,01,490
ریاستوں /مرکز کے زیرانتظام علاقوں کو اب تک تمام ذرائع سے 43.79کروڑسے زیادہ ویکسین کی خوراکیں فراہم کرائی جاچکی ہیں اور مزید 700000خوراکیں روانہ کئے جانے کے مرحلے میں ہیں ۔
آج صبح 8بجے تک موصول ہونے والی تفصیلات کے مطابق ان خوراکوں میں سے مجموعی طورپر 405977410خوراکوں کی کھپت ہوئی ہے ، جس میں ضائع ہونے والی مقداربھی شامل ہے ۔
ریاستوں /مرکز کے زیرانتظام علاقوں اورپرائیویٹ اسپتالوں کے پاس 3.20کروڑسے زیادہ خوراکیں اس وقت بھی لوگوں کو دیئے جانے کے لئے دستیاب ہیں۔
وزارت دفاع
بھارتی کوسٹ گارڈ نے شدید سمندری طوفان 'بپرجوائے' سے بچاؤ کے لیے گجرات کے اوکھا میں 50 افراد کو محفوظ مقامات پر منتقل کیا
انڈین کوسٹ گارڈ  نے13جونکو گجرات کے اوکھا میں شدید سمندری طوفان بپرجوائے سے بچاؤ کے اقدام کے طور پر 50لوگوں کو محفوظ مقامات پر منتقل کیا۔ ڈائریکٹوریٹ جنرل آف ہائیڈرو کاربن  نے انڈین کوسٹ گارڈ  سے 12جون کو گجرات کے اوکھا سے 25 این ایم مغرب میں واقع جیک اپ رگ 'کی سنگاپور/01' سے 50عملے کے ارکان کو نکالنے کی درخواست کی تھی۔
درخواست موصول ہونے پر آئی سی جی نے سخت موسم اور گہرے سمندر میں رگ پر سوار تمام 50 عملے کو بحفاظت نکالنے کے لیے آپریشن شروع کیا۔ آئی سی جی جہاز شور کو فوری طور پر امدادی کارروائیوں کے لیے موڑ دیا گیا۔ دریں اثنا، آئی سی جی ہیلی کاپٹر  کو بھی راجکوٹ سے اوکھا تک انخلا کے لیے تعینات کیا گیا تھا۔
اعصاب شکن آپریشن میں آئی سی جی نے 12جون کی شام تک عملے کے 26افراد کو نکال لیا۔ آپریشن 13 جون کو علی الصبح کے ساتھ دوبارہ شروع ہوا جس کے نتیجے میں عملے کے باقی 24 افراد کو بحفاظت نکال لیا گیا ، اب عملے کے تمام 50 افراد محفوظ ساحل پر پہنچ گئے ہیں اور یہ آپریشن کامیابی سے مکمل کر لیا گیا ہے۔
سمندری طوفان 'ببپر جوائے'  06 جون 2023 سے بحیرہ عرب میں بنتا ہوا دیکھا گیا ہے۔ آئی سی جی سمندر میں پیشگی اور احتیاطی اقدامات کر رہا ہے۔
ریلوے کی وزارت
ریلوے میں سروے سے متعلق سہولیات
ریلوے مسافروں کی سہولیات پر انٹرایکٹو وائس رسپانس سسٹم  کے ذریعے سروے کررہی تھی جس میں ٹرین اور اسٹیشن کی صفائی کے معاملات پر جانکاری حاصل کی جا رہی تھی ،اور اس کا نفاذ 24.03.2020 سے 1.07.2015 کے دوران کیا گیا ہے۔
ریزرو مسافروں کے تاثرات جاننے کےلئے ہر روز ایک لاکھ کالیں کی گئیں۔ کووڈ 19 پھیلنے کے بعد سے تاثرات کا سلسلہ بند کردیا گیا کیونکہ ہندوستانی ریلوے میں بہت ہی محدود تعداد میں ٹرینیں چل رہی ہیں۔ البتہ کوئی سروے مسافروں کے سماجی و اقتصادی پروفائل کی بنیاد پر نہیں کرایا جارہا ہے۔
کم آمدنی والے کنبوں کی سفری ضروریات کو پورا کرنے کے لئے ، ہندوستانی ریلوے میل ایکسپریس ٹرینیں چلاتی ہے جن میں جنرل کلاس کوچ اور سلیپر کلاس کوچ ہوتے ہیں۔ اس کے علاوہ ،مکمل طورپر غیرریزروڈ ریلوے خدمات جیسے جن سادھارن ، جن سیوا ، جن نائک ایکسپریس ، انتیودیا ایکسپریس ، کچھ بین ریاستی ٹرینیں ، مسافر ٹرینیں بھی ہندوستانی ریلوے کے تحت چلتی ہیں۔اس کے علاوہ تجارتی عملداری اور آپریشن کے امکانات کے مطابق ٹرینوں کو جنرل کلاس اور سلیپر کلاس کوچوں کے ساتھ بڑھایا جاتا ہے۔ اس کے ساتھ ہی، سال 2019-20 کے دوران ، موجودہ خدمات کو بڑھانے کے لئے استعمال ہونے والے کل 1490 کوچوں میں سے 940 کوچ  کم آمدنی والے گروپوں کے مسافروں کی سہولت کے لئے تھے۔
کوچوں اور خدمات میں توسیع مختلف پیرامیٹر جیسے ڈیمانڈ ،تجارت اور آپریشنل امکانات کی بنیاد پر ایک مسلسل چلنے والا عمل ہے۔
یہ معلومات آج راجیہ سبھا میں ریلوے اور صنعت و تجارت کے مرکزی وزیر جناب پیوش گوئل نے ایک سوال کے تحریری جواب میں دی۔